《天仙子 其一 和湘真春夜韵》
清代·王士禄

淡淡双眉萦远岫。草草凉襟还小袖。曲廊深处为侬来，随夜漏。

乌栖后。枕臂啼痕红欲透。

抚抱纤腰春更瘦。凝怨横波娇不溜。如思如懊转宜人，看巾绣。

嗔相扣。痛惜肯教衾浪皱。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。